טל צדקוני די-נור

טל צדקוני די-נור היא שחקנית ישראלית.

קורות חייה
טל צדקוני גדלה בקיבוץ עין גב, היא השנייה במשפחה בת ארבע בנות. הוריה, שניהם ילידי הארץ, מתגוררים בעין גב. עשתה שנת שירות בנוער העובד והלומד. בצבא שירתה בנח"ל, בבנות משקים, סיימה קורס קצינות. שירתה כמפקדת מחלקה של גברים בחורון ובדותן. עם שחרורה טיילה במשך שנה במזרח. כששבה לישראל למדה בבית הספר למשחק של סמינר הקיבוצים. לקראת סוף לימודיה עברה בהצלחה אודישנים להצגה "מראה מעל הגשר" בתיאטרון הבימה, בבימויו של מיכה לבינסון, בה שיחקה לצידם של ג'וליאנו מר, נאוה זיו, וגיא זוארץ. ההצגה רצה מאות פעמים. צדקוני שיחקה בהבימה במשך עשר שנים, עד לשנת 2009. שיחקה בתפקיד הראשי של אנה פרנק בהצגה "יומנה של אנה פרנק" מאת אלברט הקט ופרנסס גודריץ', בבימויו של רוני פינקוביץ'. היא נסעה ביחד עם ההצגה להופעות במוסקבה שתועדו בסרטו של ברוך מפציר "מוסקבה – סיפורי הבימה".
במקביל לעבודתה בהבימה, צדקוני די-נור שיחקה בהצגות ילדים שונות בהן בתיאטרון אורנה פורת.

ב-2009 טל צדקוני די-נור הקימה יחד עם לילך כספי-צור, אותה הכירה בעת ששיחקו יחד בהצגה "מניין נשים" של הבימה, את "תיאטרון עפיפון". במסגרתו הן עיבדו, ביימו ושיחקו בשלוש הצגות מוזיקליות.

טל צדקוני די-נור נשואה למאור די-נור ולהם שלושה ילדים.

תפקידים

תיאטרון "הבימה" 1999 - 2009

הצגות ילדים

קולנוע וטלוויזיה

תיאטרון עפיפון בשותפות עם לילך כספי-צור: עיבוד, בימוי, משחק, כולן במסגרת "חני העמותה לקידום תיאטרון מובחר":

קישורים חיצוניים

 טל צדקוני די-נור, באתר הבימה
 טל צדקוני, באתר הבמה, 1 בספטמבר 2004
 
 "האמהות שינתה את חיי": השחקנית טל צדקוני מספרת על הרגע בו עזבה את הבמה
 ההצגה "את התרופה ניתן לפיג'מה", באתר תיאטרון חני - העמותה לקידום תיאטרון מובחר
 ההצגה "טיול לארץ התווים", באתר תיאטרון חני - העמותה לקידום תיאטרון מובחר

שחקניות תיאטרון ישראליות
שחקני תיאטרון ישראלים
שחקניות קולנוע וטלוויזיה ישראליות
בוגרות תיכון בית ירח
בוגרי תיכון בית ירח
בוגרות בית הספר למשחק של סמינר הקיבוצים
בוגרי בית הספר למשחק של סמינר הקיבוצים
עין גב: אישים
ישראליות שנולדו במאה ה-20 
ישראלים שנולדו במאה ה-20